Quand vient l'automne

Quand vient l'automne () François Ozon zuzendari frantsesa 2024an aurkeztutako filma da. 72.Donostiako Zinemaldiaren sail ofizialean aurkeztu zuen. Umore ukitu batzuekin familia harremanen konplexutasunak eta dolua dira film intimista honen ardatz nagusiak. Antzerki obra batetik egokitutako filma da.

 Argumentua 

Zorionekoa da Michelle, Borgoinako herrixka batean bizimodu lasaia daraman adineko emakumea. Valerie alabak Lucas biloba dakarkio oporraldiak igarotzera, baina gauzak ez dira uste bezala irtengo: ustezko ezbehar baten ondotik aurretik gaiztotuta zegoen ama-alaben arteko harremana are gehiago okertuko da.https://www.sansebastianfestival.com/2024/sailak_eta_filmak/sail_ofiziala/7/721916/eu Filmak aurrera egin ahala, ustezko lasaitasunaren atzean gordetzen diren sekretuak azaleratuko dira sotilki, eta harreman toxikoen kateak norainoko segida izan dezakeen erakutsiko digu François Ozon zinemagile frantsesak. Baita familiak norberak eraikitzen dituen horiek direla ere, odoleko loturez gaindi.https://www.naiz.eus/eu/info/noticia/20240922/quand-vient-l-automne-harreman-toxikoen-kate-etenik-gabea

Familiaz hitz egiten da, guraso eta seme-alaben artean egon daitezkeen harreman toxikoez. Filmak, bestetik, tabu batzuk aztertzen ditu: familiaren maitasuna, prostituzioa, espetxetik ateratako pertsonenak, adineko pertsonena...

 Aktoreak 
 Hélène Vincent : Michelle, amona
 Josiane Balasko : Marie-Claude, amonaren laguna
 Ludivine Sagnier : Valérie, Michelleren alaba
 Pierre Lottin : Vincent, Marie-Clauden semea, espetxetik atera berria
 Garlan Erlos : Lucas, Valérieren semea
 Sophie Guillemin : polizia
 Malik Zidi : Laurent, Valérieren senar ohia.
 Paul Beaurepaire: Lucas, 18 urterekin
 Sidiki Bakaba : apaiza
 Vincent Colombe : Michelleren medikua

 Filmaren ezaugarriak 
 Izenburua : Quand vient l'automne
 Zuzendaria : François Ozon
 Gidoigileak: François Ozon eta Philippe Piazzo
 Eszenatokiak : François Ozon, Philippe Piazzoren laguntzarekin
 Soinu banda : Evgueni eta Sacha Galperinehttps://www.cinezik.org/critiques/affcritique.php?titre=quand-vient-automne2024031020.
 Dekoratuak : Christelle Maisonneuve
 Jantziak : Pascaline Chavanne
 Argazkilaritza : Jérôme Alméras
 Muntaia : Anita Roth
 Ekoizpena : François Ozon
 Ekoizpen elkartea : FOZ
 Banaketa : Diaphana Distribution
 Hizkuntza : frantsesa
 Formatoa : kolorezkoa
 Generoa : drama
 Luzera : 102 minutu 
 Estreinaldiaren datuak : Frantzian, 2024/09/09, Cosne-Cours-sur-Loire herrian

 Sariak 
Donostiako 72. Zinemalidian, 2024an, bi maskor jaso zituen:https://www.berria.eus/kultura/zinemaldia/tardes-soledad-filmak-irabazi-du-urrezko-maskorra_2131271_102.html
 Taldeko aktorerik onenaren Zilarrezko Maskorra: Pierre Lottin.
 Gidoi onena: François Ozon eta Philippe Piazzo.

 Erreferentziak 

 Kanpo estekak 
 Amalur Artolaren kritika Naiz.eus agerkarian, 2024/09/22.
 :Filma IMDb webgunean.

Kategoria:Frantziako filmak
Kategoria:Frantsesezko filmak
Kategoria:Drama-komedia filmak
Kategoria:Familia disfuntzionalei buruzko filmak